የ10ኛ ክፍል የመሰናዶ መርሃ ግብር መግቢያ ውጤት ይፋ ተደረገ
አዲስ አበባ፤ ነሐሴ 24/2005 (ዋኢማ) – ሀገር አቀፍ የፈተናዎች ድርጅት እንዳስታወቀው ለሁሉም ክልሎች  የመደበኛ እና የማታ ተማሪዎች ወደ መሰናዶ መርሃ ግብር የመግቢያ ነጥብ ለወንድ 2.71 እና ከዚያ በላይ እንዲሁም  ለሴት 2.29 እና ከዚያ በላይ መሆኑን አስታውቋል፡፡ሀገር አቀፍ የፈተናዎች ድርጅት እንደገለጸው ልዩ ፋላጎት ያላቸው ማለትም ማየትና መስማት ለተሳናቸው ተፈታኞች የመግቢያ ነጥብ 2.14 ነው፡፡ልዩ  ድጋፍ ለሚደረግላቸው ታዳጊ ክልሎች ሶማሌ፣ አፋር፣ ጋምቤላ እና ቤንሻንጉል ጉሙዝ ሆነውና እዚያው ክልል ውስጥ  ተምረው ለተፈተኑ እንዲሁም በኦሮሚያና በደቡብ ብሔር ብሔረሰቦችና ህዝቦች ክልል በተለዩ ዞኖችና ወረዳዎች ለሚኖሩ  የአርብቶ አደር ልጆች ወንዶች 2.29 እና ከዚያ በላይ ሴቶች 2.14 እና ከዚያ በላይ ያመጡ በቀጣይ ትምህርትና  ስልጠና መርሃግብሮች ተሳታፊ ይሆናሉ፡፡በግል ፈተና ከወሰዱ መካከል 2.86 እና ከዚያ በላይ ያመጡ ወንዶችና እንዲሁም 2.29 እና ከዚያ በላይ ያመጡ ሴቶች በመደበኛ መሰናዶ መርሃግብር እንዲማሩ ይደረጋል፡፡እንደመግለጫው  የግል ተፈታኞች ውጤት የሚሰላው የ2005 የአንድ ሰርተፍኬት ውጤት ብቻ ሆኖ እንግሊዝኛና ሂሳብን ጨምሮ የተሸለ  ውጤት ያስመዘገቡባቸው ሌሎች አምስት የትምህረት ዓይነቶች ውጤት ተደምሮ ለሰባት በማካፈል ይሆናል ብሏል፡፡እንደ  ኢሬቴድ ዘገባ የመሰናዶ መርሃ ግብር ምደባ 70 በመቶ በተፈጥሮ ሣይንስና 30 በመቶ ደግሞ በማህበራዊ ሣይንስ  መስክ እንደሚሆን የገለጸው ድርጅቱ ዘንድሮ ወደ መሰናዶ የገቡ ተማሪዎች ካፈው ዓመት ጋር ሲነጻጸር በ2276 ብልጫ  እንዳለው ነው የገለጸው፡፡ የሴቶች ምጣኔም ከነበረበት የ47 በመቶ ወደ 48 በመቶ እድገት አሳይቷል፡፡